**פרויקט איטליה - אנשים עושים היסטוריה. התכנייה:**

|  |  |
| --- | --- |
| [אור בקצה המגף](https://he.wikipedia.org/wiki/%D7%90%D7%95%D7%A8_%D7%91%D7%A7%D7%A6%D7%94_%D7%94%D7%9E%D7%92%D7%A3) | אור בקצה המגף (באנגלית: Shores of Light) הוא סרט תיעודי, המביא את סיפורן של שלוש נשים, שנולדו במחנה עקורים באיטליה, ועוסק במסע שלהן בחיפוש אחר מידע אודות הוריהן.  הערך נכתב על ידי **עמרי יפתח** בסיועם של הגב' שוני ליפשיץ גיבורת הסרט, פרופ' יעל קציר, יוצרת הסרט, והגב' רחל בונפיל, אוצרת התערוכה "נאום תשובה לרב-חובלים איטלקי". |
| [אלדו ברונצ'י](https://he.wikipedia.org/wiki/%D7%90%D7%9C%D7%93%D7%95_%D7%91%D7%A8%D7%95%D7%A0%D7%A6%27%D7%99) | דון אלדו ברונצ'י (באיטלקית: Aldo Brunacci) היה הכומר של קתדרלת סן רופינו (Cathedral of San Rufino). בזמן מלחמת העולם השנייה, שימש כאחד מראשי המחתרת באסיזי, שפעלה להצלת יהודים, לצידם של הבישוף ג'וזפה פלאסידו ניקוליני והאב רופינו ניקאצ'י.  הערך נכתב על ידי **שיר רונצקי וגיא מוגרבי**. |
| [אמנואלה הרטום](https://he.wikipedia.org/wiki/%D7%90%D7%9E%D7%A0%D7%95%D7%90%D7%9C%D7%94_%D7%94%D7%A8%D7%98%D7%95%D7%9D) | אמנואלה הרטום (באיטלקית: Emanuele Artom) היה היסטוריון ופרטיזן יהודי איטלקי.  הערך נכתב על ידי **ניר זיגלמן ואורי גלזמן** בסיועם של מר מיכאל סיארה ופרופ' מרקו קוולרין. |
| [אצ'יו ג'ורג'טי](https://he.wikipedia.org/wiki/%D7%90%D7%A6%27%D7%99%D7%95_%D7%92%27%D7%95%D7%A8%D7%92%27%D7%98%D7%99) | אצ'יו ג'ורג'טי (באיטלקית: Ezio Giorgetti) היה חסיד אומות העולם שסייע להציל 38 פליטים יהודים באיטליה בזמן השואה, רובם מיוגוסלביה, בין השנים 1943-1944.  הערך נכתב על ידי **דרור דמיאן ואלון ברק** בסיועם של הגב' מיכל קונפורטי, מורה מבית הספר, ובני משפחתה, שאותם הציל ג'ורג'טי. |
| [אתר הנצחת השואה במילאנו](https://he.wikipedia.org/wiki/%D7%90%D7%AA%D7%A8_%D7%94%D7%A0%D7%A6%D7%97%D7%AA_%D7%94%D7%A9%D7%95%D7%90%D7%94_%D7%91%D7%9E%D7%99%D7%9C%D7%90%D7%A0%D7%95) | אתר הנצחת השואה במילאנו (באיטלקית: Memoriale della Shoah di Milano) הוא יד זיכרון ל-816 יהודי מילאנו והסביבה שנשלחו מרציף 21 (Binario 21) בתחנת הרכבת המרכזית של מילאנו, מילאנו צ'נטרלה, למחנות ריכוז והשמדה, מדצמבר 1943 ועד לינואר 1945.  הערך נכתב על ידי **נדב לוי ויונתן גוטפריד** בסיועם של מר אנדראה יאראק. |
| [בית הילדים אביליאנה](https://he.wikipedia.org/wiki/%D7%91%D7%99%D7%AA_%D7%94%D7%99%D7%9C%D7%93%D7%99%D7%9D_%D7%90%D7%91%D7%99%D7%9C%D7%99%D7%90%D7%A0%D7%94) | בית הילדים באביליאנה היה מסגרת הכשרה לילדים עקורים משארית הפליטה, שהוקמה על ידי השומר הצעיר באיטליה, ופעלה בין השנים 1946-1948. בית הילדים הוקם במבנה של מנזר סנט אגוסטינו (Sant’Agostino) בעיר אביליאנה, שבמחוז פיימונטה, במרחק של עשרים קילומטרים ממערב לטורינו. בבית שהו ילדים ניצולי שואה בדרכם לארץ ישראל במסגרת עליית הנוער.  הערך נכתב על ידי **שני דולב ואופיר בראל** בסיועם של הגב' לאורה קמיס דה פונסקה, הגב' ג'ולייטה וייס, הגב' פאולה מרציה, ארכיון יד יערי, משפחתה של יהודית ארנון, ומדריכי השומר הצעיר שושנה ויעקב, סבא וסבתא של המורה להיסטוריה של שני ואופיר.. |
| [בית שיזופולי](https://he.wikipedia.org/wiki/%D7%91%D7%99%D7%AA_%D7%A9%D7%99%D7%96%D7%95%D7%A4%D7%95%D7%9C%D7%99) | שיזופולי (Sciesopoli) הוא שמו של מתחם בעיירה סלבינו, שלמרגלות האלפים בצפון איטליה, ששימש כמעון קיץ לילדים פשיסטים. לאחר המלחמה הוסב על ידי חיילי הבריגדה היהודית, בראשותו של משה זעירי, ל"בית עליית הנוער". בבית התגוררו כ-800 ילדים יהודים משארית הפליטה אשר הגיעו לאיטליה בדרכם לארץ ישראל. ילדים אלה נודעו בשם "ילדי סלבינו". "בית עליית הנוער" פעל בין ספטמבר 1945 לנובמבר 1948.  הערך נכתב על ידי **יעל זיו-אל ויעל קורני** בסיועם של פרופ' מרקו קוולרין, הגב' טלי זעירי, הגב' תמי שרון, הגב' מרים ביסק, הגב' רחל בונפיל, ואיש הברזל ג'ובאני בלואיזי |
| [הקו הגותי](https://he.wikipedia.org/wiki/%D7%94%D7%A7%D7%95_%D7%94%D7%92%D7%95%D7%AA%D7%99) | הקו הגותי (בגרמנית: Gotenstellung; באיטלקית: Linea Gotica) היה קו הגנה גרמני בזירה האיטלקית במלחמת העולם השנייה. קו זה נבחר כקו ההגנה האחרון של הפיקוד העליון הגרמני בקיץ 1943, בנסיגתם מפני צבאות בעלות הברית באיטליה.  הערך נכתב על ידי **גיא דיינובסקי**. |
| [חוג הרצל](https://he.wikipedia.org/wiki/%D7%97%D7%95%D7%92_%D7%94%D7%A8%D7%A6%D7%9C) | חוג הרצל הוא ארגון ציוני, שפעל בקהילה היהודית בבנגאזי, לוב, החל מ-1919 ועד לפרוץ מלחמת העולם השנייה. חוג הרצל הוקם על ידי רנאטו תשובה, מראשי הקהילה היהודית בבנגאזי.  הערך נכתב על ידי **ליאנה בן סירה ויהל מירון**. |
| [מחנה העקורים גרוליאסקו](https://he.wikipedia.org/wiki/%D7%9E%D7%97%D7%A0%D7%94_%D7%94%D7%A2%D7%A7%D7%95%D7%A8%D7%99%D7%9D_%D7%92%D7%A8%D7%95%D7%9C%D7%99%D7%90%D7%A1%D7%A7%D7%95) | מחנה העקורים גרוליאסקו (באנגלית: Displaced Persons camp 17 Grugliasco) היה מחנה עקורים שהוקם על ידי אונרר"א בגרוליאסקו, עיירה ממזרח לטורינו, במחוז פיימונטה, איטליה. המחנה פעל בין השנים 1945 ל-1950.  הערך נכתב על ידי **תמר סירקיס והדר אורי** בסיועם של הגב' לאורה קמיס די פונסקה, הגב' פאולה מרציה, הגב' מריה תרזה די פאלמה, הגב' פדריקה די פאדובה, הגב' רחל בונפיל, והגב' פליסיה וקס. |
| [משפחת טמביני](https://he.wikipedia.org/wiki/%D7%9E%D7%A9%D7%A4%D7%97%D7%AA_%D7%98%D7%9E%D7%91%D7%99%D7%A0%D7%99) | משפחת טמביני (Tambini) הייתה משפחה מהעיירה בניאקבלו (Bagnacavallo), ממחוז רוונה באיטליה, שהסתירה והצילה יהודים בזמן מלחמת העולם השנייה. המשפחה כללה את האם אמליה, האב אורליו, הבת רוזיטה והבן וינצ'נזו, שהיו בזמן השואה בשנות ה-20 לחייהם.  הערך נכתב על ידי **שיר רונצקי וגיא מוגרבי** בסיועה של הגב' יונה עמית, שניצלה על ידי משפחת טמביני. |
| [נאום הדגל](https://he.wikipedia.org/wiki/%D7%A0%D7%90%D7%95%D7%9D_%D7%94%D7%93%D7%92%D7%9C) | נאום הדגל הוא נאום שנשא משה שרת, ראש המחלקה המדינית של הסוכנות היהודית, ב-3 באפריל 1945, בפני לוחמי הבריגדה היהודית בחזית באיטליה.  ארבע שנים לאחר מכן, ב-1949, נסע משה שרת, שהיה שר החוץ של ממשלת ישראל הראשונה, לניו-יורק לרגל קבלת מדינת ישראל כחברה באו"ם. ברחבת בניין האו"ם נשא שרת, ב-12 במאי 1949, "נאום דגל" נוסף, המבוסס על נאום הדגל הראשון שנשא בפני לוחמי הבריגדה.  הערך נכתב על ידי **רן יניב ואורי שטיינפלד** בסיועם של הגב' רחל בונפיל, מר יורם שרת, ושטר של 20 שקלים חדשים. |
| [סרג'יו יוסף סיארה](https://he.wikipedia.org/wiki/%D7%A1%D7%A8%D7%92%27%D7%99%D7%95_%D7%99%D7%95%D7%A1%D7%A3_%D7%A1%D7%99%D7%90%D7%A8%D7%94) | סרג'יו יוסף סיארה (באיטלקית: Sergio Joseph Sierra) היה רב איטלקי, איש ציבור ופרופסור באוניברסיטאות שונות באיטליה. כתב מאמרים וספרים רבים, בעיקר על תפיסתו בנוגע לעם היהודי וליהדות. נולד ברומא, איטליה, ונפטר בירושלים.  הערך נכתב על ידי **שני דולב ואופיר בראל** בסיועם של מר מיכאל סיארה ומר יונתן סיארה. |
| [פנסיון פינס](https://he.wikipedia.org/wiki/%D7%A4%D7%A0%D7%A1%D7%99%D7%95%D7%9F_%D7%A4%D7%99%D7%A0%D7%A1) | פנסיון פינס היה מלון בבעלות יהודית שפעל ב[רומא](https://he.wikipedia.org/wiki/%D7%A8%D7%95%D7%9E%D7%90), איטליה בין השנים 1922 ל-1941. המלון היה בבעלותו של יצחק אליהו פינס, ופעל בכתובת "Via Campo Marzio 12, Roma". הוא היה [המלון](https://he.wikipedia.org/wiki/%D7%91%D7%99%D7%AA_%D7%9E%D7%9C%D7%95%D7%9F) הכשר היחידי ברומא בפרט, ובאיטליה כולה.  הערך נכתב על ידי **אראל טננבאום ונועה קנת** בסיועם של בני משפחתה של אראל, ד"ר סרג'יו מינרבי ומר אריאל שלום. יצחק אליהו פינס הוא סבא רבה של אראל. |
| [קרלוטה ריצטו](https://he.wikipedia.org/wiki/%D7%A7%D7%A8%D7%9C%D7%95%D7%98%D7%94_%D7%A8%D7%99%D7%A6%D7%98%D7%95) | הערך נכתב על ידי יובל שינדלר והגר אליעזר בסיועם הגב' אלה איזנברג, סבתא של יובל  ומר ראובן ויטלה, שקרלוטה הצילה את אחיו ברונו. |
| [רנאטו תשובה](https://he.wikipedia.org/wiki/%D7%A8%D7%A0%D7%90%D7%98%D7%95_%D7%AA%D7%A9%D7%95%D7%91%D7%94) | הערך נכתב על ידי **ליאנה בן סירה ויהל מירון**, בסיועם של בני משפחת תשובה ומרכז מורשת יהדות לוב (לבלוב) |
| הבריגדה היהודית - [טארוויזיו](https://he.wikipedia.org/wiki/%D7%94%D7%91%D7%A8%D7%99%D7%92%D7%93%D7%94_%D7%94%D7%99%D7%94%D7%95%D7%93%D7%99%D7%AA) | \*\*\*הרחבת ערך: הוספת מידע על הסיוע של חיילי הבריגדה היהודית לעקורים והמפגש של חיילי הבריגדה עם אבא קובנר והפרטיזנים בזמן שהותם בטרווזיו.  הערך נכתב על ידי **יובל שינדלר** והגר אליעזר בסיועם של הגב' רחל בונפיל וד"ר רן אור נר. |
| [יהדות טורינו](https://he.wikipedia.org/wiki/%D7%99%D7%94%D7%93%D7%95%D7%AA_%D7%98%D7%95%D7%A8%D7%99%D7%A0%D7%95) | \*\*\*הרחבת ערך: הוספת פרקים על יהדות טורינו תתת השלטון הפאשיסטי ושואת יהודי טורינו.  הערך נכתב על ידי **אראל טננבאום ונועה קנת**. |